Vraag: ENKELMA SIEN UIT NA LEË NES
My kind skryf vanjaar matriek. Ek is lank reeds sonder 'n verhouding en het nou weer besef hoe eensaam ek nou al jare lank is. Ek is nooit met my kind se pa getroud nie, want ek het besef hy is nie die trousoort nie. Hy's oorlede, maar sy familie is betrokke by ons. Ek was onlangs siek, maar herstel nou ná goeie behandeling. My kind weet nog nie wat hy wil doen nie. Ek is bang hy word een van daai kinders wat vir ewig by sy ouers woon.
Deur: L op M23 Oktober 2020 2139 keer gelees
Baie geluk! Net om met 'n kind in matriek deur die inperking te kom is reeds 'n prestasie. Boonop het jy 'n siekte oorwin. Jy het reeds talle uitdagings die hoof gebied en kan daaruit krag put.
Om die voorskootbande te knip sonder dat dit vervreemding meebring, is 'n kuns – veral as jy 'n enkelouer is. Ouerskap het geen vervaldatum nie. Oorafhanklikheid kan wel ongesiens tussen enkelouers en hul kinders ontstaan. Dis vir geen van die partye emosioneel gesond nie en kan ook vorentoe in romantiese verhoudings vir julle albei moeilikheid veroorsaak.
Die vryheid wat jy nastreef om jou eie lewe te lei, kan as 'n goeie voorbeeld vir hom dien. Dit kan hom bevry en sterker maak om ook sy lewe onafhanklik aan te pak.
Jy gaan ná die eindeksamen 'n openhartige gesprek met hom moet voer. As 'n ouer geen perke aan 'n kind stel nie, sal hulle waarskynlik nie gou die gemaksone van hul ouerhuis wil verlaat nie.
Betrek ook van die familielede by gesprekke oor sy toekoms. Hulle kan dalk nuwe perspektiewe bring.
Ondersoek saam met hom opsies vir sy toekoms, soos 'n brugjaar waarin hy sy voete vind. Daarmee bedoel ek nie 'n jaar van niks doen of los werkies nie, maar eerder tyd om doelgerig toekomsplanne te maak. Verskillende instansies bied lewenskeuseopleiding vir skoolverlaters aan.
Laat jou seun ook toetse ondergaan om sy belangstellingsveld te bepaal en bespreek beroepskeuses met 'n bedryfsielkundige.
3 Desember 2020 Jongste uitgawe
Ek is opregte mens, eerlik en opreg. Hou nie van leuns nie. Ek reken ek het n goeie persoonlikheid. Ek het geen stokpertjies nie. Maar hou van sports. Ek is n omgee mens . Sal...
enige romanse begin met vriendskap..
Leer my ken dan besluit jy vir jouself. Ek is nie perfek nie, maar wie is? Ek glo in wat jy uitdeel sal jy ontvang. Daar is n rede hoekom ek en jy nog alleen is. Ek hou van...